**OBRAZLOŽENJE UZ**

**II IZMJENE I DOPUNE PRORAČUNA GRADA IVANIĆ-GRADA ZA 2014. godinu**

Dana 04.06.2014 godine, Gradsko vijeće Grada Ivanić-Grada na svojoj 132. sjednici usvojilo je prve izmjene i dopune proračuna Grada Ivanić-Grada za 2014. godinu.

**Razlozi za I Izmjenu proračuna za 2014. godinu**

* Nedostatak sredstava po izvorima ( izvor prodaja zemljišta) za pojedine investicije
* manjak prihoda nad rashodima u 2013. godini u iznosu **5.071.176** kuna.

**II Izmjene proračuna izrađuju se radi usklađenja pojedinih prihodnih i rashodnih stavki proračuna sa ostvarenjem prihoda odnosno utroškom sredstava.**

**PRIHODI**

**Porezi od nesamostalnog rada**

* izvršena je korekcija odnosno smanjenje prihoda zbog procjene manjeg ostvarenja od planskog iznosa, na ime **povrata poreza po godišnjoj prijavi**.

**Porezi na imovinu**

* povećanje se odnosi na povećanje prihoda od poreza na potrošnju zbog fiskalizacije, te poreza na korištenje javnih površina, a smanjenje na ime poreza na tvrtke i spomeničkoj renti.

**Tekuće potpore**

* povećanje na osnovi prihoda iz Državnog proračuna na ime refundacije sredstava za isplatu doprinosa pripravnicima, i to isplate zaostataka iz prethodnih godina,
* smanjene su tekuće potpore iz Županijskog proračuna, s obzirom da se na natječaje za organizaciju Bučijade prijavila Turistička zajednica kao organizator, a iz istog razloga smanjene su potpore iz Državnog proračuna

**Kapitalne potpore**

* povećanje na ime sredstava iz Državnog proračuna temeljem dobivenih sredstava za energetsku učinkovitost – stolarija za dječji vrtić, te Fonda za zaštitu okoliša za kontejnere za odvajanje otpada i dovršenje sanacije deponija.

**Ostali prihodi**

* povećani su za 110.000 kuna zbog povećanih prihoda od legalizacije i doprinosa za šume.

**Prihod od prodaje zemljišta**

* Prihod od prodaje poljoprivrednog zemljišta povećan je za 250.000 kuna temeljem natječaja za prodaju zemljišta u vlasništvu države provedenih od strane Agencije poljoprivredno zemljište u 2014. godini.

Proračunski korisnici korigirali su svoje prihode u skladu sa Financijskim planovima, predloženim od strane Upravnih vijeća.

Dječji vrtić korigirao je svoje prihode prema planu ostvarenja .

Pučko otvoreno učilište smanjilo je vlastite prihode iz Državnog proračuna za plaćanje troškova za Osnovnu glazbenu školu M.Trnine, koja je pripojena Osnovnoj školi S. Basaričeka u iznosu 309.643 kuna.

Vatrogasna postrojba smanjila je vlastite prihode od obavljanja djelatnosti u iznosu 374.000 kuna.

Ukupni prihodi proračuna, konsolidirani, iznose 66.184.244 kuna, a ukupni prihodi proračuna bez proračunskih korisnika iznose 59.559.176 kuna.

**RASHODI**

**Razdjel 1**

**Program Javna uprava i administracija**

* ukupno smanjen program za 471.000 kuna, a smanjena su sredstva za plaće zaposlenika u iznosu 410.000 kuna, za naknade za prijevoz na posao i s posla, uredski materijal, te ostali nespomenuti rashodi poslovanja
* Povećana su sredstva za stručno usavršavanje za 5.000 kuna, za službeno glasilo za 25.000 kuna, gorivo, te ostale računane usluge 40.000 kuna
* smanjena su sredstva za nabavu opreme i uredski namještaj za 20.000 kuna,

**Aktivnost Programi poticanja zapošljavanja**

* Korekcija povećanje rashoda – Grad isplaćuje doprinose iz prihoda koji se ostvaruju iz Državnog proračuna - povećanje od 19.000,00 kuna

**Program Obrazovanje**

Povećana su sredstva za sufinanciranje smještaja djece u vrtićima izvan Ivanić-Grada u iznosu 63.000 kuna,na ime sufinanciranja privatnog vrtića u Ivanić-Gradu.

**Program Redovna djelatnost sportova od posebnog interesa**

Povećana su za 4.000 kuna ina ime povećanih sredstava za sportske igre mladih i sportskih manifestacija od interesa za grad.

**Program Civilno društvo**

Povećana su sredstva udrugama, sukladno Izvještaju Državnog ureda za reviziju prema kojem se sredstva tekuće rezerve ne mogu trošiti za rad udruga, već za rashode za izvanredne okolnosti - poplave i slično

**Program Zdravstvo i socijalna zaštita**

Smanjena su sredstva za nabavu udžbenika osnovnih škola za 70.000 kuna, za koliko je manje realiziran program.

**Program Programi u zdravstvu**

Smanjena su sredstva za programe MUPa za preventivu.

Povećana su sredstva za socijalno zdravstvene projekte na ime sufinanciranja usluge internista za 10.000 kuna.

**Program Turizam**

* smanjen za 70.000 kuna, na ime nerealiziranih ili manje realiziranih aktivnosti – Ivanićka špica i Lijepa naša.

**PRORAČUNSKI KORISNICI**

**DJEČJI VRTIĆ**

* smanjena su sredstva za plaće zaposlenika Dječjeg vrtića iz Proračuna Grada, a dio plaća financirati će se iz vlastitih prihoda.

**PUČKO OTVORENO UČILIŠTE**

* Povećana sredstva za 46.000 kuna zbog povećanih troškova za plaće, te ostale troškove poslovanja.
* umanjena su ukupna sredstva po osnovi vlastitih prihoda zbog izdvajanja Osnovne glazbene škole iz Pučkog otvorenog učilišta i umanjenih sredstava za uređenje potkrovlja, na ime već utrošenih sredstava iz protekle godine.

**VATROGASNA POSTROJBA**

Povećana su sredstva za isplatu plaća i ostalih naknada za 819.500 kuna, te sredstva za uređenje vježbališta Centra za obuku vatrogasaca, a smanjena su sredstva za plaće i materijalne troškove iz vlastitih izvora za 299.000 kuna.

**Razdjel 2**

**Aktivnost Otplata kredita**

* Kamate su povećane za 150.000 kuna, te je povećana otplata glavnice za 100.000 kuna po osnovi kredita iz 2013. godine.

**Aktivnost – ekološki projekti**

* povećani za 4.500 kuna za povećane troškove za Zelenu čistku

**Aktivnost Projekti energetske učinkovitosti**

* povećan iznos od 480.000 kuna na ime projekata energetske učinkovitosti – zamjena stolarije na objektu Dječjeg vrtića na Žeravincu te stolarije i fasade na poslovnoj zgradi u Moslavačkoj 13.

**Investicije i investicijska održavanja u daljnjem nastavku proračuna korigirana su prema procjenama ostvarenja prihoda iz kojih se financiraju i utrošenih sredstava prema potpisanim ugovorima.**

**Programi razvoja u poljoprivredi**

Povećana su sredstva za poljoprivredu zbog povećanih namjenskih sredstava za poljoprivredu, i to za: uređenje objekata ruralne infrastrukture, održavanje tucaničkih cesta, nogostupa i kolnika, sredstva su povećana u iznosu 175.000 kuna.

**Program održavanja komunalne infrastrukture – program po osnovi prihoda od komunalne naknade**

* Program održavanja komunalne infrastrukture financira se iz planiranog iznosa komunalne naknade, ali je unutar programa došlo do promjena za ukupan iznos od 690.500 kuna, i to:

1. povećanje 630.500 kuna za održavanje zelenih površina
2. povećanje stavka vertikalna signalizacija zbog povećanih radova od 10.000 kuna
3. smanjenje stavke vertikalna signalizacija za 50.000 kuna koji su preraspoređeni na stavku deratizacije i dezinsekcija zbog većeg tretiranja komaraca ove godine
4. povećana su sredstva za odvodnju za 50.000 kuna, radi povećanih troškova radi učestalih kiša

Program održavanja komunalne infrastrukture po stavkama donosi se, odnosno usvaja se kao dodatni program uz Proračun.

**Program Prostorno uređenje**

* povećanje sredstava za tehničko tehnološku dokumentaciju – projekte za 60.000 kuna, radi izrade projektne i ostale dokumentacije.
* povećanje sredstava za geodetske podloge i legalizaciju za 100.000 kuna za potrebe legalizacije gradske imovine

**Program održavanje objekata komunalne infrastrukture**

* smanjena su sredstva za režijske troškove i održavanje domova za 198.000 kuna, koliko je procijenjeno da će biti utrošeno manje od plana
* smanjena su sredstva za održavanje gradskih groblja u iznosu 100.000 kuna
* smanjena su sredstva za proširenje mreže javne rasvjete

**Program Izgradnja komunalne infrastrukture**

Uvedeni je program sufinanciranje projekata sa Zagrebačkom županijom u svrhu odvojenog prikupljanja otpada i dovršenja sanacije deponija u suradnji sa društvom Ivakop d.o.o. u iznosu 600.000 kuna.

Također će se sufinancirati i projekt sa Zagrebačkom županijom - sanacija odvodnje, u suradnji sa Odvodnjom d.o.o. u iznosu 660.000 kuna.

**Smanjena su sredstva za :**

* Donju i gornju spojnu cestu zbog manje izvedenih radova za 350.000 kuna,
* ulica i parkiralište pored Kraša koji se projektiraju u sklopu Poduzetničke zone 3 za 25.000 kuna
* Zelenjak uređenje tribine i igrališta za 750.000 kuna
* nogostup Jurinčeva ulica za 40.000 kuna
* Gradski muzej 100.000 kuna
* školske dvorane u Ivanić-Gradu i Ivaničkom Graberju

Povećana su sredstva za:

* Centar za obuku vatrogasaca za 45.000 kuna.

Ukupni rashodi proračuna za 2014. godinu iznose 61.113.068 kuna.

**RAZLIKA IZMEĐU PRIHODA I RASHODA PRORAČUNA IZNOSI 5.071.176 KUNA KOLIKO IZNOSI MANJAK PRIHODA IZ PROŠLE GODINE**