REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 022-05/14-02/6

URBROJ: 238/10-02/06-14-46

Ivanić-Grad, 22. listopad 2014.

**GRADSKO VIJEĆE GRADA IVANIĆ-GRADA**

**n/r predsjednika Željka Pongraca**

**PREDMET: Prijedlog Odluke o prijedlogu za opozivom i izborom člana Nadzornog odbora trgovačkog društva Ivakop d.o.o.**

Poštovani,

Temeljem članka 55. Statuta Grada Ivanić-Grada (Službeni glasnik Grada Ivanić-Grada broj 02/14), Gradonačelnik Grada Ivanić-Grada, utvrdio je prijedlog

**Odluke**

**o prijedlogu za opozivom i izborom člana Nadzornog odbora trgovačkog društva Ivakop d.o.o.**

Predlaže se  predsjedniku Gradskoga vijeća  da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje odnosno iznijelo određeni prijedlog.

Za izvjestitelja na sjednici Gradskoga vijeća određuje se Laura Voštinić, Viši stručni suradnik za poslove Gradskog vijeća i Gradonačelnika

S poštovanjem,

GRADONAČELNIK :

Javor Bojan Leš, dr. vet. med.

Na temelju članka 15. stavka 2. Zakona o sprječavanju sukoba interesa (Narodne novine, broj 26/11 i 12/12) te članka 35. Statuta Grada Ivanić-Grada (Službeni glasnik, broj 02/14) Gradsko vijeće Grada Ivanić-Grada na svojoj . sjednici održanoj dana . godine donijelo je sljedeću

**O D L U K U**

**o prijedlogu za opozivom i izborom člana Nadzornog odbora trgovačkog društva Ivakop d.o.o.**

I.

Skupštini trgovačkog društva Ivakop d.o.o. predlaže se opoziv člana Nadzornog odbora Nike Kuliša iz Ivanić-Grada, Hercegovačka 34.

II.

Skupštini trgovačkog društva Ivakop d.o.o. za izbor u Nadzorni odbor predlaže se Željko Pongrac iz Ivanić-Grada, Ulica Stjepana Gregorka 73.

III.

Ova Odluka stupa na snagu osmog dana od dana objave, a objavit će se u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, Željko Pongrac, pravnik kriminalist

|  |  |
| --- | --- |
| **PREDMET:** | Odluka o prijedlogu za opozivom i izborom člana Nadzornog odbora trgovačkog društva Ivakop d.o.o. |
| **PRAVNI TEMELJ:** | Članak 15. stavka 2. Zakona o sprječavanju sukoba interesa (Narodne novine, broj 26/11 i 12/12) te članak 35. Statuta Grada Ivanić-Grada (Službeni glasnik Grada Ivanić-Grada, broj 02/14) |
| **STRUČNA OBRADA:** | Upravni odjel za lokalnu samoupravu, pravne poslove i društvene djelatnosti |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Temeljem članka 15. stavka 2. Zakona o sprječavanju sukoba interesa (Narodne novine, broj 26/11 i 12/12), članove upravnih tijela i nadzornih odbora trgovačkih društava u kojima jedinica lokalne, odnosno područne (regionalne) samouprave ima dionice ili udjele u vlasništvu (kapitalu društva) predlaže glavnoj skupštini, odnosno skupštini društva predstavničko tijelo jedinice lokalne i jedinice područne (regionalne) samouprave.

Odluku o opozivu i izboru članova Nadzornog odbora trgovačkog društva Ivakop d.o.o. donosi skupština trgovačkog društva Ivakop d.o.o. Članovi nadzornog odbora biraju se na razdoblje od 4 godine u skladu s člankom 258. Zakona o trgovačkim društvima (Narodne novine, broj 111/93, 34/99, 121/99 – vjerodostojno tumačenje, 52/00, 118/03, 107/07, 146/08, 137/09, 125/11, 152/11, 111/12, 68/13).

Slijedom navedenog, predlaže se donošenje navedene Odluke.